Gareja Memorial Stanford

Gareja Memorial Stanford (disabuik juo MemChu) adolah gareja nan talatak di kompleks kampus Universitas Stanford, Kalifornia, Amerika Serikat. Gareja ko dibangun dek Jane Stanford untuk mangana lakinyo, Leland, nan alah maningga. Arsitektur gareja ko dirancang dek arsitek Charles A. Coolidge nan maagiah gala gareja ko sabagai "mangkuto paramato arsitektur universitas".Joncas, p. 16 

Pambangunan Gareja Memorial Stanford disatujui dek pimpinan yayasan pado taun 1898 nan mulai baroperasi pado taun 1903. Gareja ko mamakai arsitektur Romanesque jo Bizantium nan tainspirasi dari gareja-gareja nan ado di Venezia. Pado dindiang-dindiangnyo tapajang mozaik-mozaik kaco sarato lukisan-lukisan religi. Gareja ko juo mampunyoi limo organ pipa nan dapek dipakai dek musisi gareja untuak baragam jinih musik rohani.Gregg, p. 34 

Gareja Memorial Stanford marupokan gareja nan indak taafiliasi jo gareja atau aliran Kristen manopun, sarato nan manjadi nan paliang gadang di antaro gareja-gareja sarupo di Pantai Barat Amerika Serikat. Gareja ko juo dibangun untuak manyaimbangkan kabutuahan duniawi sarupo ilimu pangatauan jo kabutuahan rohani.Harvey, p. 3  

 Sijarah 
al=The same church at day, this time with a tower and spire rising to 80-foot (24 m) spire, over its centre.|kiri|jmpl|Bangunan asali sabalun gampo 1906.
Gareja Memorial Stanford diprakarsai dek Jane Stanford untuk mangana lakinyo, Leland Stanford, nan alah maningga pado 1893. Dek dirinyo nan agamis, gareja dibangun di tangah-tangah kampus sainggo nampak dari sadoalah panjuru kampus sarato manjadi pusek paratian di Komples Universitas Stanford. Gareja ko ditagakan untuak maagiah kasempatan untuak mahasiswa supayo dapek tabina imannyo sairiang pandidikannyo. Sajak mulo pambangunannyo, gareja ko ditujukan supayo dapek dipakai sadoalah aliran Kristen (nondenomination).Harvey, p. 3

Sabalun Leland Stanford maningga, inyo jo Jane Stanford panah bakunjuang ka Venezia basuo jo Maurizio Camerino pado taun 1890. Camerino adolah seniman mozaik kaco. Dek kaahliannyo tu, Camerino ditunjuak dek Jane Stanford untuak mambuek mozaik untuak garejanyo. Panunjuakannyo disatujui dek komite yayasan pado taun 1898. Dalam panantuan detil-detil gareja, Stanford dilibaikan dalam satiok panantuannyo inggo Gareja Memorial Stanford dapek manyamoi gareja-gareja Eropa abaik patangahan nan disukoinyo.Gregg, pp. 22–23Gregg, p. 22

Pambangunan gareja dimulai jo palatakan batu partamo pado Mei 1899 inggo kontruksinyo dimulai pado Januari 1900. Pada 25 Januari 1903, Gareja Memorial Standord partamo kali maagiah palayanan. Palayanan partamo ko dirayokan jo alek nan mamikek, utamonyo dalam manyumarakaan sumangek ekumenisme nan dicito-citokan Jane Stanford. Dimulai jo pambacoan palajaran Alkitab partamo dek Rabi Jacob Voorsanger dari Sidang Emanu-El San Fransisco, dilanjuikan jo kabaktian partamo jo khutbah dari Pastor Heber Newton sarato kabaktian kaduo jo khutbah dari Pandito D. Charles Gardner. Di salo-salo kabaktian, diadokan pulo pambaptisan.Hall, p. 21Gregg, p. 22
al=Rectangular dedication plaque, which states, "Memorial Church erected by Jane Lathrop Stanford to the glory of God and in loving memory of her husband Leland Stanford"|ka|jmpl|Plakat nan dilakekan baliak ka dindiang gareja sasudah gampo 1906.
Pado taun 1906, sataun sasudah Jane Stanford maningga (1905), gareja dihoyak gampo. Banyak bagian gareja dan cayia dek gampo. Dindiang-dindiang gareja banyak nan ratak jo rabah. Manaro jam gareja maalami karusakan parah, sainggo indak dapek dipeloki baliak. Kini bagian minaro digantian jo ruang bagobah. Jam menara nan masih bisa dipakai disalamaikkan jo dipindahkan ka minaro jam nan baru di bagian lain dari kampus. Bagian tangah gareja tapisah jo bagian lain gareja sainggo manyisokan ruang kosong indak baratok. Runtuahan-runtuahan bangunan juo marrusak mozaik sarato dindiang marmar altar gareja.Hall, p. 22Gregg, p. 24Gregg, p. 25

Gareja manjadi bangunan kampus nan diutamokan untuak dipelokkan basamo Gaduang Kimia Lamo di kompleks dalam kampus. Gareja manjadi prioritas dek perannyo nan manjadi kasatuan identitas jo kampus nan jolong gadang ko. Pamelokannyo dimulai pado taun 1908. Mozaik-mozaik nan ancua pun mulai dipelokan katiko Camerino mamareso karusakannyo pado taun 1913.Hall, p. 21

Pado taun 1989 gareja rusak pulo baliak dek dihoyak gampo Loma Prieta. Walau indak sakareh gampo taun 1906, gareja tatap maalami karusakan nan bapotensi samakin cayia kok tajadi gampo baliak. Dek karusakan ko mambuek mozaik-mozaik gareja murah dicilok, walau dibaliakan juo di kudian ari sacaro diam-diam. Pado taun 1992 digalang dana untuak mamelokan baliak bagian gareja nan rusak. Pihak yayasan kampus manyewo tim kontraktor, insinyur, arsitek, jo ahli konservasi untuak marancang renovasi nan labiah tahan gampo sarato maabihan dana sabanyak $10 juta.Gregg, pp. 30–31

 Arsitektur 
kiri|jmpl|Gareja Memorial Stanford di kalo malam
al=The upper windows of the facade are surrounded by rich carvings.|jmpl|Detil-detil fasad jandela atehGareja Memorial Stanford adolah bagian dari kompleks utamo Universitas Stanford nan mambantuak area Quad nan konsepnyo manyarupoi arsitektur Eropa daripado Amerika pado umumnyo. Gareja ko dibangun samaso Pambaruan Amerika (Renaisans Amerika). Gareja ko mamadukan unsur-unsur seni Renaisans, Bizantium, jo Abaik Patangahan.Turner, p. 4jmpl|A=Altar, B=Mimbar, C=Crossing, D=Nave, E=Lorong, F=Vestibule, G=Arcade, H=East Transept with Transept Gallery above, J=West Transept/Side Chapel with Transept Gallery above, K=Biliak BundaRancangan desain asali gareja jo ampia sadoalah bangunan universitas dibuek pado taun 1886 dek arsitek Henry Hobson Richardson. Katiko inyo maningga, parancangannyo disalasaian dek Charles A. Coolidge.Turner, p. 2 Sasudah Jane Stanford manyalasaian status hukum ateh Universitas Stanford, inyo manyewo arsitek Clinton E. Day untuak maninjau jo mampabarui cetak biru gareja jo bimbiangan Charles E. Hodges. Kudian inyo mampakarajokan John McGilvray sabagai kontraktor gareja.

Minaik Jane Stanford jo kamajuan sarato agamo tacamin dalam panantuan unsur-unsur seni klasik nan tapajang di gareja. Jane turuik dalam manantukan lukisan sarato mozaik gareja nan manggambarkan carito-carito dalam alkitab. Salain itu, Jane juo manaruah paratian pado urusan kamanusiaan sarato pasamoan gender. Manuruik sijarawan Willis L. Hall, gareja ko mamuek panggambaran padusi nan labiah banyak daripado gareja-gareja lain nan ado pado maso itu.Oberhausen, p. 3Hall, p. 23

Gareja ko mampunyoi struktuk babantuak salib. Pado struktur asalinyo, bangunan ko barukuran panjang 58 meter jo leba 46 meter sarato ado minaro jam jo ganto satinggi 24 meter. Fasad maadok ka alun-alun utamo kampus (Inner Quad) nan taubuang ka bangunan-bangunan lain. Pintu masuaknyo malalui ruang vestibule atau narthex nan marupokan ruang ketek malintang sabalun masuak ruang utamo gareja (nave). Pado ruang utamo ko ado ciek lorong di tangah untuak jalan ka altar, sarato duo lorong sampiang. Sabalun ruang altar, ado ruang crossing atau ruang salib dek bantuaknyo cando titiak pasilangan salib. Ruang salib ko babantuak segi ampek nan manopang minaro tangah nan ditutuik jo atok babantuak gobah gadang nan randah. Ado langkuangan tinggi bagaya Romanesque nan mamisahkan ruang salib jo nave, trancept, sarato ruang mimbar garek. Ruang trancept (nan dikaduo sisi crossing) jo ruang mimbar (ruang manjadi tampek khutbah jo altar barado) bantuaknyo malangkuang satangah lingkaran di ujuangnyo. Antaro ruang salib jo mimbar tapisah jo janjang saketek. Ado ruang tambahan nan disabuik biliak bunda nan ditambahkan pado taun 1902 dek arsitek Clinton Day.Joncas, p. 28
 Organ 
al=The metal pipes of two organs are in wooden cases of different dates and styles in the organ loft. To the side of the organ is a mosaic showing God as creator.|jmpl|Kasing kayu jo pipa-pipa logam dari duo organ paliang gadang, yaitu Murray Harris jo Fisk-Nannet.
Gareja Memorial Stanford mampunyoi limo buah organ. Partamo kali gareja ko mampunyoi organ yaitu pado taun 1901 dan dinamoi Murray Harris, manuruik nan pambueknyo, nan dilatakkan di galeri ateh dan masih bapakai inggo kini. Gampo pado taun 1906 marusak organ dan dipeloki pado taun 1925, dipagadang pado 1933, dan ditampekkan baliak pado 1996. Organ ko mampunyoi tigo papan tombol (keyboard) manual, 57 stop, sarato labiah dari 3.700 pipa.

Organ barikuiknyo banamo organ The Fisk-Nanney, nan dianggap sabagai organ paliang rancak di dunia. organ ko dibuek pado taun 1985 dan dilatakkan juo di ruang galeri ateh. Organ ko dinamoi manuruik namo pambueknyo C. B. Fisk jo namo organis (urang nan mamainkan organ) gareja alah mangabdi 39 taun Herbert Nanney. Mulai dibuek pado taun 1973 dan tasusun dari ampia 4.500 pipa. 

Organ miliak gareja nan katigo yaitu organ Katherine Potter-Brinegar. Organ ko dibuek pado taun 1995 dan dinamoi manuruik namo pasangan dari alumni Stanford. Organ ko tainspirasi dari organ Jerman nan dibuek pado taun 1610.

Organ kaampek didapek pado Juni 2001. Organ ko dibuek dek Martin Pasi of Roy, Washington. Kasing jo ampia sadoalah pipanyo tabuek dari kayu kenari, dan kunci-kuncinyo tabuek dari kayu eboni jo kayu boxwood Inggirih.

Organ kalimo didapek pado taun 2010 nan dibuek dek Hupado & Repasky Pipe Organs. Organ ko tainspirasi dari organ Inggris bagaya Tudor dari abaik ka16. Organ ko manggunokan pipa babahan logam.

 Galeri 

 Catatan 
Kategori:Gareja

 Rujuakan 

 Daftar pustaka 

 Gregg, Robert C., Karen Bartholowmew, & Lesley Bone (1995).  Stanford Memorial Church: Glory of Angels.  Stanford, Calif.: Stanford Alumni Association.  
 Hall, Willis Lincoln (1917).  Stanford Memorial Church: The Mosaics, the Windows, the Inscriptions.  Palo Alto, Calif.: Times Publishing Co.
 Harvey, Van (Spring/Summer 1998).  "Religious Studies at Stanford: An Historical Sketch".  In Sandstone & Tile, Vol. 22, Nos. 2 and 3, pp. 3–10.
 Joncas, Richard,  David J. Neuman,  and Paul V. Turner (2006).  The Campus Guide: Stanford University.  New York: Princeton Architectural Press.  
 Turner, Paul V., "The Stanford Campus: Its Place in History", pp. 2–7.
 Joncas, Richard, "Part 1: The Stanford Farm and Other Early Buildings", pp. 14–19.
 Joncas, Richard, "Part 2: The Original Campus, 1886–1906", pp. 20–53.
 Oberhausen, Judy (Spring 2005).  "Stanford Memorial Church: A Late Victorian Jewel".  In The Pre-Raphaelite Society Newsletter of the United States, No. 10, pp. 3–4.

Kategori:Gareja
Kategori:Amerika Sarikat